Eventyret Bournemouth fører an i «gal» opprykksstrid
Langfredag er det full runde på nivået under Premier League, der de to beste lagene rykker direkte opp. Og sjekk hvordan thrilleren ligger an med syv kamper igjen å spille: Bournemouth leder med 73 poeng, så vidt foran Watford og Middlesbrough (begge 72). Landslagsspiller Alexander Tettey og Norwich har 70 og et lite forsprang til gamle toppdivisjonskjenninger som Derby og Jonathan Parrs Ipswich (67). Bak dem igjen nekter Uwe Röslers tidligere klubb Brentford og Wolverhampton å gi opp håpet om en av de fire playoff-plassene, selv om direkte opprykk heller ikke fremstår umulig med 21 poeng igjen å spille om. I hvert fall ikke i Championship, ligaen med det tette kampprogrammet, der alt kan skje, managere er fritt vilt og mange hundre millioner står på spill for de beste lagene. VGs ODDSTIPS:Sjekk våre vurderinger for Championship-runden her!Aller best ligger altså Bournemouth an. Kystklubben fra Sør-England har aldri – siden de kom inn i det ordinære ligasystemet i 1923 – vært på øverste nivå. Men aldri har de vært nærmere å knekke koden på safedøren til pengebingen Premier League. Fredag venter Ipswich (uten en skadet Jonathan Parr), det eneste topplaget som gjenstår for Bournemouth. Suksessen skjer bare syv år etter klubben fremsto som fortapt i det engelske ligasystemet. Høsten 2008 startet de med 17 minuspoeng i League Two (nivå fire) og fortsatte med å spille seks kamper uten å vinne. De var nummer 91 av Englands 92 profflag. Men de berget plassen på våren under ledelse av Eddie Howe – Bournemouth-manager også i dag. Han hadde et kort opphold i Burnley, men returnerte overraskende tilbake til jobben i Bournemouth, klubben han også spilte for nesten hele karrieren. Sammen med at en rik russer kom inn på eiersiden, har Howe bygd den nær uvirkelige suksessen. Bare 37 år gammel regnes han som en av de mest spennende, unge engelske managerne. I den fysiske tempoligaen Championship har Bournemouth markert seg som et spillende possessionlag, og Howe har fått besøke inspirasjonskilden Brendan Rodgers i Liverpool for å studere hans måte å jobbe på. Men også i kamp har han fått møte Rodgers. Howes fotball sendte Bournemouth til en historisk ligacupkvartfinale mot Merseyside-klubben rett før jul – og da sa Liverpool-manageren at trenertyper som Howe tok engelsk fotball fremover. 37-åringen har iallfall tatt Bournemouth oppover.– Han fungerte som en slags førstelagstrener da jeg var der, han var litt i opplæring. En fyr som visste hva han snakket om, en meget fotballdyktig fyr og en moderne type. Ikke den typiske, gamle manageren. Han får ting gjort, er aktiv på feltet og vil spille teknisk og hurtig fotball, beskriver tidligere Bournemouth-spiller Jo Tessem overfor VG. Den tidligere Lyn- og Molde-spilleren har bosatt seg med familien i Sør-England og ser gjerne at hans to engelske gamleklubber – Southampton og Bournemouth – møtes til nabofeide i Premier League neste år. Howe var bare 31 år og ligaens yngste fotballsjef da han startet i Bournemouth. Nå er han altså 37 og har rukket mer enn 300 obligatoriske kamper som manager. Nylig ble han lansert som ny West Ham-manager etter Sam Allardyce. Men Howe har uttalt at ingen jobber kan få ham vekk fra Bournemouth nå. – Omstendighetene i klubben og mangel på midler gjorde at han kom i gang tidlig. Men han har tatt sjansen med både armer og ben. Han er genuint interessert i fotball og har klare ideer han har innprentet i laget. Det virker også som han har et godt treningsregime, sier Tessem. Howe har også innført noen egne regler når spillere treffes før trening: Det er ikke tillatt med Playstation, bordtennis eller å bruke svømmebassenget før formiddagsøkten. På oppholdsrommet har han sørget for at det er runde bord, slik at spillerne lettere skal føre samtaler med hverandre. Dessuten har han dekorert rommene med sitater fra personligheter som Abraham Lincoln, Steve Redgrave, Michael Jordan, Eric Cantona og Colin Powell. – Jeg liker sitater, har Howe forklart. Opprykksstriden i årets Championship vil det også snakkes mye om den neste måneden. Ikke minst om Bournemouth-eventyret ender med lykkelig slutt. – Det ville vært en fantastisk historie når du ser på hvor denne klubben var. Vi var ute og nede. Uansett hva som skjer, våre resultater bør utgjøre et håp for alle League Two-klubber, beskriver Eddie Howe.Derby mot Watford er den andre storkampen i Championship langfredag. Med syv kamper igjen av sesongen har Watford en realistisk sjanse til å sikre direkte opprykk i vår. Bortelaget, som har den tredje beste bortestatistikken i divisjonen, vil øke sine opprykksjanser hvis de får til noe de aldri har klart før. For på i alt 19 tilsvarende møter har Watford aldri maktet å holde buret rent. På de fire siste møtene i Derby har gjestene sluppet inn hele 14 baklengsmål, ifølge Watford Observer. Derby har mistet det på oppløpssiden med bare to poeng av 18 siste mulige. Med en femteplass er laget mer i rute for å sikre playoffplass enn direkte opprykk. I kveldens TV-kamp håper man å få med toppscorer Chris Martin (a), som har vært skadet i syv uker. Også George Thorne (mb) kan rekke oppgjøret. Watford mangler svensken Joel Ekstrand (f) og Almen Abdi (mb). Det er mulig å argumentere for alle utfall. Men Watford har med fem seirer på syv siste vist klart best form nylig - som vi mener er mer viktig enn hvordan det har gått i tidligere år. Bortelaget har selvtillit, og får de til overgangene sine, kan det bli en stri aften for Derby. Borteoddsen er 3,10, spillestopp er kl. 20.40 og TV Sport Premium viser matchen.
Kanskje er det verdens villeste liga fra før. Men den åtte klubber sterke opprykkstriden i engelsk Championship kan bli nesten like uvirkelig som vesle Bournemouths reise til øverst på tabellen. klubber sterke opprykkstriden i engelsk Championship kan bli nesten like uvirkelig som vesle Bournemouths reise til øverst på tabellen.